钦定古今图书集成/理学汇编/文学典/第118卷 > 孙企绰
## 钦定古今图书集成/理学汇编/文学典/第118卷 > 孙企绰

按《仪真县志》：“企绰，字天台，宋龙图学士莘老后。原籍
秦邮，代有显贵。若司马峻、京兆训、谏议大夫允中，直
声廉绩，卓卓先朝简册间。父廷璋，以避水患迁于仪。
生绰聪颖嗜学，补邑弟子员。为文醇正博雅，荐绅先
生咸以贾董期之。课子永烈暨从游弟子，究心制艺，
有馀力谈古今人物、先儒经传语录，鸡三唱，犹亹亹”
不倦。所著有《尚书疏义》及《古今策略》《读史》诸论，以蹇
仕进，并不欲使是鸣于世。